सासंद महेश गिरी ने बताया कि आजादी हमें कठिन परिश्रम एवं अनेको देशभक्तों के बलिदानों के बाद मिली है। प्रधानमंत्री श्री नरेन्द्र मोदी की प्रेरणा से ’’तिरंगा यात्रा’’ कार्यक्रम की शुरूआत देशभर में हुई। जिसमें सभी देशवासियों ने बढ़चढ़ कर हिस्सा लिया। उन्होंने कहा कि तिरंगा यात्रा प्रतीक है देश प्रेम का तथा उन महान शहीदों को नमन करने का जिन्होंने देश की सुरक्षा के लिए अपनी जान न्यौछावर की। इन महान शहीदों के बलिदानों के दृढ़ निश्चय और राष्ट्रवादी सोच के कारण ही हमें आजाद भारत विरासत में मिला है।